უნივერსიტეტის ღონისძიებების პორტალი

ვესლავ ფთახის ლექცია სამოქალაქო ინჟინერიის შესახებ
2017-06-29 16:00 (Asia/Dubai)
29 ივნისს, 16:00 საათზე, ილიას სახელმწიფო უნივერსიტეტის E301 აუდიტორიაში ვესლავ ფთახი გამართავს პრეზენტაციას სამოქალაქო ინჟინერიის თემაზე და დაინტერესებულ პირებს გაუზიარებს ამ მიმართულებით მუშაობის საკუთარ გამოცდილებას.
საჯარო ლექცია Erasmus+ გაცვლითი პროგრამის ფარგლებში გაიმართება.
ვესლავ ფთახი არის ვარშავის სიცოცხლის შემსწავლელ მეცნიერებათა უნივერსიტეტის სამოქალაქო და გარემოსდაცვითი ინჟინერიის ფაკულტეტის წარმომადგენელი.
სამუშაო ენა: ინგლისური
დრო: 29 ივნისი, 16:00 საათი
ადგილმდებარეობა: E301 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი

„თეთრი კბილები“ – ზეიდი სმითის რომანის პრეზენტაცია ილიაუნის ლიტერატურულ კლუბში
2017-06-28 19:00
28 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გეპატიჟებათ ზეიდი სმითის რომანის – „თეთრი კბილები“ – პრეზენტაციაზე.
„ერთდროულად ძალიან სერიოზული და სასაცილო წიგნი, განსაცვიფრებელი დებიუტი… საოცრად ინდივიდუალური, ნამდვილი მწერლის ხმა. ძალიან ვისიამოვნე „თეთრი კბილებით“, დიდი შთაბეჭდილება მოახდინა. თითქოს…იკბინება“, – სალმან რუშდი
რომანის შესახებ: ზეიდი სმითის „თეთრი კბილები“ 21-ე საუკუნის უდიდეს და უმნიშვნელოვანეს რომანად არის აღიარებული. ნაწარმოები რამდენიმე ოჯახის ისტორიას მოგვითხრობს, რომელთაც ერთი შეხედვით არაფერი აერთიანებთ ლონდონში ცხოვრების გარდა. წიგნში სხვადასხვა კულტურა, განსხვავებული რელიგიები უპირისპირდება ერთმანეთს. ემიგრანტებიცა და მკვიდრი ლონდონელებიც საკუთარი ადგილის მოპოვებას ცდილობენ და ამ ფონზე ძალიან საინტერესოდ იშლება მათი წინაპრების ისტორიები, მათი ჩახლართული გენეალოგიური ხეები, მათი „თანკბილვის პრობლემები“ და „ფესვთა არხები“. წიგნი დაწერილია საოცარი მახვილგონივრულობით, იუმორით, უდიდესი სამწერლო ოსტატობით. ტექსტში მრავლადაა ალუზიები სხვადასხვა ნაწარმოებზე, ისტორიული, თეოლოგიური და ფილოსოფიური წიაღსვლები, მეოცე და ოცდამეერთე საუკუნის უმნიშვნელოვანესი მოვლენები, დანახული საინტერესო მწერლის თვალით.
პრეზენტაციაზე ისაუბრებენ მთარგმნელი თამარ ბაბუაძე და მწერალი ნესტან-ნენე კვინიკაძე.
დრო: 28 ივნისი,19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32) ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: პოეზია და 7 ხელოვნება (XI ლექცია)
2017-06-27 19:00
27 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „პოეზია და რეციტაცია“ – ფარგლებში პოეტი რატი ამაღლობელი აგრძელებს ლექციათა ციკლს – „პოეზია და 7 ხელოვნება“.
ლექციათა ციკლის მეთერთმეტე ლექციის თემაა: „სოციალური ქსელები და თანამედროვე პოეზია“.
მომხსენებელი განიხილავს შემდეგ საკითხებს: წიგნი, (მნემოსინე) მეხსიერების სხეული, ალექსანდრიის ბიბლიოთეკა და ინტერნეტი.
დრო: 27 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი.
დასწრება თავისუფალია.

„რა უნდა ვიცოდეთ გველების შესახებ“ – ილიაუნის სამეცნიერო კაფეში
2017-06-27 19:00
27 ივნისს, 19:00 საათზე, E 207 აუდიტორიაში გაიმართება ლექცია თემაზე: „რა უნდა ვიცოდეთ გველების შესახებ“.
მომხსენებლები:
თბილისის 161-ე საჯარო სკოლის მოსწავლე მარი წულაია
სკოლა-ლიცეუმ „მწიგნობართუხუცესის“ მოსწავლე ალისა სანაკოევი
ილიას სახელმწიფო უნივერსიტეტის ეკოლოგიის მაგისტრანტი გიორგი იანქოშვილი
თემის აღწერა
ადამიანთა უმეტესობას გველის ეშინია. შიში იწვევს აგრესიას. შიშს იწვევს უცოდინრობა, ამიტომ ჩვენ გიამბობთ, საქართველოში ძირითადად რა სახეობები გვხვდება, როგორია მათი გავრცელების არეალი, გაგაცნობთ გველის ხასიათსა და თავისებურებებს, შევეცდებით, სხვა კუთხით დაგანახოთ ეს არსებები და სინამდვილეში რა საფრთხეს წარმოადგენენ ისინი ადამიანისთვის.
დრო: 27 ივნისი, 19:00 საათი
ადგილმდებარეობა: აუდიტორია E 207 (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

დოქტორ ჰანს გუთბროდის საჯარო ლექცია:„რატომ არ არის კვლევა უბრალოდ აკადემიური: პოლიტიკის კვლევის შესაძლებლობები“
2017-06-27 17:00
27 ივნისს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება დოქტორ ჰანს გუთბროდის საჯარო ლექცია თემაზე: „რატომ არ არის კვლევა უბრალოდ აკადემიური: პოლიტიკის კვლევის შესაძლებლობები“.
მომხსენებლის შესახებ
დოქტორი ჰანს გუთბროდი არის ”Transparify”-ის კოორდინატორი, რომელიც პოლიტიკური დაფინანსების ტრანსფარენტულობის ინიციატივას წარმოადგენს. იგი წლების მანძილზე მუშაობდა კავკასიასა და მსოფლიოს სხვადასხვა ქვეყანაში ”Think Thanks”-ის სფეროში. ფილოსოფიის დოქტორის ხარისხი საერთაშორისო ურთიერთობების მიმართულებით ლონდონის ეკონომიკის სკოლაში მოიპოვა.
სამუშაო ენა: ინგლისური
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დრო: 27 ივნისი, 17:00 საათი
დასწრება თავისუფალია.

საჯარო დებატები: „უნდა გავყიდოთ თუ არა სასოფლო-სამეურნეო მიწები“
2017-06-26 19:00
26 ივნისს, 19:00 საათზე, ილიას სახელმწიფო უნივერსიტეტის A101 აუდიტორიაში სოციალური და კულტურის კვლევების ინსტიტუტის ორგანიზებით გაიმართება ინსტიტუტის საჯარო დებატების ციკლის მეოთხე შეხვედრა.
დებატები ამჯერად მარტივი კითხვის გარშემო წარიმართება: უნდა გავყიდოთ თუ არა სასოფლო-სამეურნეო დანიშნულების მიწა?
15 ივნისს საქართველოს პარლამენტმა პირველი მოსმენით მხარი დაუჭირა საქართველოს მოქალაქეობის არმქონე პირებისთვის სასოფლო-სამეურნეო მიწის გასხვისებაზე მორატორიუმის დაწესებას. კანონპროექტის თანახმად, საქართველოს კონსტიტუციაში სასოფლო-სამეურნეო დანიშნულები მიწის საკითხებზე ცვლილებების დაწესებამდე საქართველოს მოქალაქეობის არმქონე პირებისთვის შეზღუდვა წესდება.
რა ტიპის შეზღუდვებს ისახავს მიზნად ეს კანონპროექტი და რა მოსაზრებები გახდა მისი ინიცირების საბაბი? რა არგუმენტები აქვთ მათ, ვინც კანონპროექტს ეწინააღმდეგება? – ამ საკითხებზე ისაუბრებენ ჩვენი მომხსენებლები:
ბექა ნაცვლიშვილი – საქართველოს პარლამენტის წევრი, ფრაქცია „ქართული ოცნება – სოციალ დემოკრატები“, სასოფლო-სამეურნეო დანიშნულების მიწის გასხვისების შესახებ კანონპროექტის ერთ-ერთი ინიციატორი
ზურაბ ჭიაბერაშვილი -– საქართველოს პარლამენტის წევრი, ფრაქცია „მოძრაობა თავისუფლებისთვის ¬ რეგიონები“
დრო: 26 ივნისი, 19:00 საათი
ადგილმდებარეობა: A101 აუდიტორია (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

გოტინგენის გეორგ აგუსტის უნივერსიტეტის პროფესორის, აჰიმ დორენბუშის საჯარო ლექცია ილიაუნიში
2017-06-23 19:00
23 ივნისს, 19:00 საათზე, ილიას სახელმწიფო უნივერსიტეტის G106 აუდიტორიაში გოტინგენის გეორგ აგუსტის უნივერსიტეტის სატყეო მეცნიერებისა და ტყის ეკოლოგიის ფაკულტეტის დეკანის, პროფ. აჰიმ დორენბუშის საჯარო ლექცია გაიმართება.
ლექციის თემაა: ტყის მენეჯმენტი და გლობალური ცვლილებები
დრო: 23 ივნისი,19:00 საათი
ადგილმდებარეობა: აუდიტორია G106, ილიას სახელმწიფო უნივერსიტეტი

ფლორენციელი მკვლევარი ფრანჩესკო ტრეჩი სტუმრად იტალიურ კულტურის ცენტრში
2017-06-23 18:00
23 ივნისს, 18 საათზე, ილიას სახელმწიფო უნივერსიტეტთან არსებული იტალიური კულტურის ცენტრი მასპინძლობს იტალიელ სტუმარს ფრანჩესკო ტრეჩის.
ტრეჩი ფლორენციელი მკვლევარია, რომელმაც 2015 წელს დაწერა წიგნი საქართველოს ისტორიაზე „La storia della Georgia“.
ავტორმა თავისი ნაშრომი უკვე წარმოადგინა 21 ქალაქში. წიგნს დიდი ინტერესით იძენენ როგორც ქართველი ემინგარნტები, ასევე იტალიელი მკითხველები.
საქართველოში მისი პრეზენტაცია პირველად, ილიას უნივერსიტეტის იტალიური კულტურის ცენტრში მოეწყობა.
დრო: 23 ივნისი, 18 საათი
ადგილმდებარეობა: S კორპუსი (გ.წერეთლის 3), მე-5 სართული, 507-ე ოთახი. ილიას სახელმწიფო უნივერსიტეტი.

საერთაშორისო ვორქშოფი პროექტ LaDyCa-ის ფარგლებში
2017-06-23 11:00
23 ივნისს, 11:00-დან 18:00 საათამდე, ილიას სახელმწიფო უნივერსიტეტის E207 აუდიტორიაში პარიზის სორბონის უნივერსიტეტისა და ილიას სახელმწიფო უნივერსიტეტის ერთობლივი პროექტის (LaDyCa – ენათა დინამიკა კავკასიაში) ფარგლებში გაიმართება ვორქშოფი: საფრთხის ქვეშ მყოფი ქართველური ენობრივი მრავალფეროვნების დოკუმენტაციისა და ანალიზის მეთოდები ენათა დინამიკის თეორიის მიხედვით.
პროექტ LaDyCa-ის შესახებ
LaDyCa – ენათა დინამიკა კავკასიაში – არის პარიზის სორბონის უნივერსიტეტისა და ილიას სახელმწიფო უნივერსიტეტის ერთობლივი პროექტი, რომლის მიზანია კავკასიური ენების (ამ ეტაპზე კი, ძირითადად, ქართველური ენების) კვანტიტატიური დიალექტოლოგიის, სოციოფონეტიკური და ეკოლინგვისტური მეთოდებით დამუშავება. პროექტი გულისხმობს კავკასიურ ენათა დინამიკის ანალიზს კომპლექსურობის თეორიის ჭრილში და „ალპური ლინგვისტიკის“ ვერტიკალური არქიპელაგის პარადიგმათა მოდელებით.
დრო: 23 ივნისი, 11:00 -18:00 საათი
ადგილმდებარეობა: აუდიტორია E 207, ილიას სახელმწიფო უნივერსიტეტი

ფემინიზმის გამოღვიძება? ემანსიპატორული ბრძოლები ნეოლიბერალურ ეპოქაში
2017-06-21 19:00
ოთხშაბათს, 21 ივნისს, 19:00 სთ-ზე, ჰაინრიჰ ბიოლის ფონდი და ილიაუნის ლიტერატურული კლუბი გიწვევთ წიგნის პრეზენტაციასა და დისკუსიაზე:
ფემინიზმის გამოღვიძება? ემანსიპატორული ბრძოლები ნეოლიბერალურ ეპოქაში
„ქალთა ემანსიპაციის ოცნება კაპიტალისტური დაგროვების ძრავაზეა მიერთებული“, – ასეთ მძაფრ კრიტიკას აჟღერებს ნენსი ფრეიზერი პუბლიკაციაში „ფემინიზმის თავგადასავალი: სახელმწიფოს მიერ მართული კაპიტალიზმიდან ნეოლიბერალურ კრიზისამდე“. კრებული მისი ბოლო გამოცემაა, რომელიც ავტორის ორმოცწლიანი მოღვაწეობის რეტროსპექტივას გვთავაზობს. ამ ესეებში საკმაოდ საკამათო, გარკვეულწილად სარისკო, მაგრამ უაღრესად საინტერესო თეორიული ნააზრევია წარმოდგენილი: წარსულის ანალიზთან ერთად ფრეიზერი აფასებს თანამედროვე გამოწვევებს და ემანსიპატორული ბრძოლის ახალ პერსპექტივებს სახავს.
პუბლიკაციის პრეზენტაციასთან ერთად გთავაზობთ დებატს, სადაც მომხსენებლები ფრეიზერის კრიტიკას გამოეხმაურებიან და მის ადგილობრივ კონტექსტთან დაკავშირებას შეეცდებიან. ისინი უპასუხებენ შემდეგ კითხვებს:

როგორია ემანსიპატორული ბრძოლების ხედვა, რომელიც ფემინიზმს განაახლებს და გამოაღვიძებს?
ადგილობრივ გამოცდილებაზე დაყრდნობით, შედგა თუ არა ფემინიზმისა და ნეოლიბერალიზმის ალიანსი ?
რა როლი უნდა შეასრულოს ფემინისტურმა მოძრაობამ სოციალური სამართლიანობისთვის ბრძოლაში დღევანდელ საქართველოში?

მომხსენებლები:
თამარ ცხადაძე – ფილოსოფოსი, ილიას სახელმწიფო უნივერსიტეტი, ფრეიზერის ქართული თარგმანის სამეცნიერო რედაქტორი.
მაია ბარქაია – მკვლევარი, EMC; თსუ-ს გენდერის ინსტიტუტის მოწვეული ლექტორი.
სოფიო ჯაფარიძე – სოლიდარობის ქსელი-მშრომელთა ცენტრის თანადამფუძნებელი.
მოდერატორი: გიორგი ჩუბინიძე, ფილოსოფიის მაგისტრანტი, ილიას სახელმწიფო უნივერსიტეტი; ფრეიზერის ქართული პუბლიკაციის მთარმგნელი.
დრო: 21 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა საფრანგეთში სწავლის მსურველთათვის
2017-06-21 16:00
21 ივნისს, 16 საათზე, ილიას სახელმწიფო უნივერსიტეტის A101 აუდიტორიაში გაიმართება საინფორმაციო შეხვედრა მათთვის, ვინც დაინტერესებულია საფრანგეთში ფრანგულ ან ინგლისურ ენაზე სწავლით. ფრანგული ინსტიტუტის (საფრანგეთის საელჩოს კულტურული სამსახური) სამეცნიერო და საუნივერსიტეტო თანამშრომლობის ატაშე, ბატონი ტერი ბიურტე, და კამპუს ფრანსის თბილისის ბიუროს წარმომადგენელი ანა ლოლუა დამსწრეთ დაწვრილებით ინფორმაციას მიაწვდიან საფრანგეთში სწავლის გაგრძელების შესაძლებლობებზე (სპეციალობები შეზღუდული არ არის), საფრანგეთის მთავრობისა და საქართველოს მთავრობის ერთობლივ სასტიპენდიო პროგრამებსა და ენის კურსებზე.
დრო: 21 ივნისი, 16:00 საათი
ადგილმდებარეობა: A101 აუდიტორია (ჭავჭავაძის გამზ.: N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: პოეზია და 7 ხელოვნება (X ლექცია)
2017-06-20 19:00
20 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „პოეზია და რეციტაცია“ – ფარგლებში პოეტი რატი ამაღლობელი აგრძელებს ლექციათა ციკლს – „პოეზია და 7 ხელოვნება“.
ლექციათა ციკლის მეათე ლექციის თემაა: „ ელინიზმი და თანამედროვე ხელოვნება“.
მომხსენებელი განიხილავს შემდეგ საკითხებს: ეგვიპტური მუმია და და ძველ ბერძნული ქანდაკება,
ძველი ღმერთები პოეზიასა და ქანდაკებაში, წარმართობა და ქრისტიანობა,
ხელოვნება – რეალობა და ინტერპრეტაცია
დრო: 20 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ნათია ბახტაძის საჯარო ლექცია: „არქიტექტურის ინტეგრალური ხედვა“
2017-06-20 17:00
20 ივნისს, სამშაბათს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის სამეცნიერო კაფე გიწვევთ შეხვედრაზე საბუნებისმეტყველო მეცნიერებებისა და საინჟინრო ფაკულტეტის ასისტენტ-პროფესორ ნათია ბახტაძესთან.
შეხვედრის თემა: არქიტექტურის ინტეგრალური ხედვა
თემის აღწერა: „არქიტექტურა არის სოციალური მანიფესტი. თუ გვინდა, რომ ვიცოდეთ,
რატომ არიან გარკვეული ფორმები ასე და არა ისე, საზოგადოებას უნდა შევხედოთ,
რადგან ჩვენი ნაგებობები და ქალაქები ჩვენი საზოგადოების ანარეკლია; ასეთი
ხედვით არქიტექტურის კრიტიკული კვლევა სინამდვილეში მიემართება სოციალურ
დამოკიდებულებათა კვლევისკენ, რომელსაც ისინი იწვევენ“ – ლუის ჰენრი სალივანი (1901 წ.)
დრო: 20 ივნისი, 17:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

არჩილ ქიქოძის „სამხრეთული სპილოს“ პრეზენტაცია „ლიგამუსში“
2017-06-19 19:00
19 ივნისს, ორშაბათს, 19 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ილიაუნის ლიტერატურული კონკურსის – საუკეთესო ქართული რომანი – ლაურეატის არჩილ ქიქოძის „სამხრეთული სპილოს“ პრეზენტაცია. „სამხრეთული სპილო“ მწერლის პირველი რომანია. იგი ისაუბრებს, როგორ გაუჩნდა ნაწარმოების შექმნის იდეა და როგორ მუშაობდა მასზე.
არჩილ ქიქოძეს მკითხველი იცნობს, როგორც რამდენიმე პროზაული კრებულის ავტორს. მათგან ორს ლიტერატურული პრემიები – „გალა“ (2009) და „საბა“ (2014) – მიენიჭა. „სამხრეთული სპილო“ ასევე ლიტერატურული პრემია „ლიტერას“ გამარჯვებულია.
შეხვედრა წარიმართება კითხვა-პასუხის რეჟიმში.
დრო: 19 ივნისი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. N32)
დასწრება თავისუფალია.

„ენა და ტერიტორია 2“ – კონფერენციის მასალათა კრებულების პრეზენტაცია „ლიგამუსში“
2017-06-16 17:00
2017 წლის 16 ივნისს, 17 სთ-ზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საერთაშორისო კონფერენციის – „ენა და ტერიტორია 2“ – მასალათა კრებულების პრეზენტაცია.
კონფერენცია „ენა და ტერიტორია 2“ 2015 წელს გაიმართა ილიას სახელმწიფო უნივერსიტეტის სამეცნიერო-კვლევითი ცენტრის – „რომანული ურთიერთგაგება. ინტერტექსტუალური დიალოგი“ – და ქ. სედბერის ლორანსიენის უნივერსიტეტის (ონტარიო, კანადა) ერთობლივი ორგანიზებით.
წიგნები – ”Les langues et leurs territoires. Entre conflit et cohabitation” („ენები და მათი ტერიტორიები. კონფლიქტსა და თანაარსებობას შორის“) და ”F ‘ondements historiques et ancrages culturels des langues” („ენათა ისტორიული საფუძვლები და მათი კულტურული უწყვეტობა“) – მონოგრაფიული სერიით „ჰუმანიტარული მეცნიერებები“, გამოიცა ლორანსიენის უნივერსიტეტის დაფინანსებით კანადაში. მათზე ილიას სახელმწიფო უნივერსიტეტის სამეცნიერო-კვლევით ცენტრთან ერთად მუშაობდა ლორანსიენის უნივერსიტეტი. ქართველ მეცნიერთა სტატიები დაბეჭდილია როგორც ქართულ, ასევე ფრანგულ და ინგლისურ ენებზე (რედაქტორები: ჟული ბუასონო, ალი რეგიგი, მზაღო დოხტურიშვილი).
დრო: 16 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. N32)
დასწრება თავისუფალია.

როგორ დავიცვათ პროფესიული ეთიკა
2017-06-16 11:30
16 ივნისს, პარასკევს, 11:30-დან 13:00 საათამდე, ილიას სახელმწიფო უნივერსიტეტის A 409 აუდიტორიაში ილიაუნის სამართლის სკოლის სტუდენტები სამართლის სკოლის კონსტიტუციური კვლევების ცენტრის მხარდაჭერით გამართავენ პროფესიული ეთიკის კოდექსით გათვალისწინებულ ეთიკის კომისიის იმიტირებულ განხილვას – „როგორ დავიცვათ პროფესიული ეთიკა“.
ასეთი განხილვა პირველად იმართება და პროფესიული ეთიკით დაინტერესებული სტუდენტებისთვის კარგი შესაძლებლობაა, შეიტყონ ეთიკის კოდექსისა და საქმის განხილვის პროცესის შესახებ.
„ადვოკატთა პროფესიული ეთიკის კოდექსი განსაზღვრავს ადვოკატთა პროფესიულ ეთიკის ნორმებსა და ქცევის წესებს.
ადვოკატთა პროფესიული ეთიკის კოდექსის მიზანია, საზოგადოების წინაშე დაკისრებული პროფესიული და ზნეობრივი პასუხისმგებლობიდან გამომდინარე, განსაზღვროს პროფესიული ეთიკის ნორმების შესაბამისი ქცევის წესები და დაამკვიდროს ადვოკატის ვალდებულება, შეინარჩუნოს პროფესიული ღირსება, პატივი სცეს თავის საქმიანობას და იზრუნოს ადვოკატის პროფესიისადმი მაღალი ნდობის მოპოვებისთვის“.
დრო: 16 ივნისი, 11:30-13:00 საათი
ადგილმდებარეობა: A 409 აუდიტორია (ჭავჭავაძის გამზ.: N32), ილიას სახელმწიფო უნივერსიტეტი
დასწრება თავისუფალია

დისკუსია საქართველოს ნარკოპოლიტიკის შესახებ
2017-06-15 18:00
15 ივნისს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ადიქტოლოგიის ინსტიტუტი, საქართველოს ნარკოპოლიტიკის ეროვნულ პლატფორმასთან თანამშრომლობით, გიწვევთ შეხვედრაზე, რომელიც საქართველოს ნარკოპოლიტიკის განხილვას ეძღვნება.
მიუხედავად იმისა, რომ თანამედროვე მიდგომებისა და სამეცნიერო მტკიცებულების თანახმად, რეპრესიულ ზომებს ნარკოვითარების გაჯანსაღების თვალსაზრისით შედეგები არ მოაქვს, საქართველოში ათწლეულების განმავლობაში მოქმედი კანონმდებლობა და სამართალაღსრულების პრაქტიკა არალეგალური ნარკოტიკების მომხმარებელთა დევნასა და მკაცრ დასჯაზეა ორიენტირებული.
ნარკოპოლიტიკის ეროვნულმა პლატფორმამ შეიმუშავა ნარკოპოლიტიკის რეფორმის გეგმა, რომელსაც შეხვედრაზე გააცნობს ილიაუნის სტუდენტებსა და ლექტორებს. გაიმართება დისკუსია, რომელზეც განიხილება შემდეგი თემები:

რატომ არის აუცილებელი ნარკოპოლიტიკის შეცვლა;
რა შედეგები მოიტანა მოქმედმა პოლიტიკამ;
რა ცვლილებებს სთავაზობს ხელისუფლებას ნარკოპოლიტიკის პლატფორმა;
როგორი იქნება ნარკოტიკებთან დაკავშირებული სასჯელი ახალი კანონმდებლობის პირობებში;
რა შეიცვლება ზრუნვის (პრევენცია, მკურნალობა, რეაბილიტაცია) თვალსაზრისით;
როგორია რეფორმის მოსალოდნელი შედეგები.

შეხვედრის დრო: 15 ივნისი, 18:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ტუსკიის უნივერსიტეტის მკვლევრების მოხსენება: ნიადაგის გასაუმჯობესებელი მარცვლეულის შეტანა მდგრადი სასოფლო-სამეურნეო სისტემისთვის
2017-06-14 19:00
14 ივნისს, 19:00 საათზე, ილიას სახელმწიფო უნივერსიტეტის E207 აუდიტორიაში გიწვევთ შეხვედრაზე, რომელშიც მონაწილეობას მიიღებენ Dr. Emanuele Radicetti (სამიწადმოქმედო და სატყეო მეცნიერებების სადოქტორო განყოფილება (DAFNE), ტუსკიის უნივერსიტეტი) და Professor Enio Campiglia (მარცვლეულის წარმოების განყოფილება, ტუსკიის უნივერსიტეტი)
შეხვედრის პირველი ნაწილის თემაა „ნიადაგის გასაუმჯობესებელი მარცვლეულის შეტანა მდგრადი სასოფლო-სამეურნეო სისტემისთვის“.
მეორე ნაწილი შეეხება 20-წლიან ექსპერიმენტულ აქტივობებს ცენტრალურ იტალიაში ნიადაგის გასაუმჯობესებელი მარცვლეულის შესატანად.
თემის აღწერა:
1. ტრადიციულ მიწათმოქმედებასთან დაკავშირებული პრობლემები; მდგრადი მიწათმოქმედება მომავლისთვის; ნიადაგის გასაუმჯობესებელი მარცვლეული, როგორც იარაღი მდგრადი მარცვლეულის სისტემებისთვის.
2. ნიადაგის გასაუმჯობესებელი მარცვლეული ნიადაგის ეროზიის შესამცირებლად; ნიადაგის გასაუმჯობესებელი მარცვლეული საკვები ნივთიერებების ნარჩენთა გადასამუშავებლად; ნიადაგის გასაუმჯობესებელი მარცვლეული N სასუქის გავლენის შესამცირებლად; ნიადაგის გასაუმჯობესებელი მარცვლეული სარეველების საკონტროლოდ; ნიადაგის გასაუმჯობესებელი მარცვლეული მოსავლის ხარისხის გასაუმჯობესებლად.
ლექციის ენა: ინგლისური
დრო: 14 ივნისი, 19:00 საათი
ადგილმდებარეობა: აუდიტორია E207 (ჩოლოყაშვილის გამზირი N3/5), ილიას სახელმწიფო უნივერსიტეტი
დასწრება თავისუფალია.

„თეთრი კბილები“ – ზეიდი სმითის რომანის პრეზენტაცია ილიაუნის ლიტერატურულ კლუბში
2017-06-14 19:00
14 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გეპატიჟებათ ზეიდი სმითის რომანის – „თეთრი კბილები“ – პრეზენტაციაზე.
„ერთდროულად ძალიან სერიოზული და სასაცილო წიგნი, განსაცვიფრებელი დებიუტი… საოცრად ინდივიდუალური, ნამდვილი მწერლის ხმა. ძალიან ვისიამოვნე „თეთრი კბილებით“, დიდი შთაბეჭდილება მოახდინა. თითქოს…იკბინება“, – სალმან რუშდი
რომანის შესახებ: ზეიდი სმითის „თეთრი კბილები“ 21-ე საუკუნის უდიდეს და უმნიშვნელოვანეს რომანად არის აღიარებული. ნაწარმოები რამდენიმე ოჯახის ისტორიას მოგვითხრობს, რომელთაც ერთი შეხედვით არაფერი აერთიანებთ ლონდონში ცხოვრების გარდა. წიგნში სხვადასხვა კულტურა, განსხვავებული რელიგიები უპირისპირდება ერთმანეთს. ემიგრანტებიცა და მკვიდრი ლონდონელებიც საკუთარი ადგილის მოპოვებას ცდილობენ და ამ ფონზე ძალიან საინტერესოდ იშლება მათი წინაპრების ისტორიები, მათი ჩახლართული გენეალოგიური ხეები, მათი „თანკბილვის პრობლემები“ და „ფესვთა არხები“. წიგნი დაწერილია საოცარი მახვილგონივრულობით, იუმორით, უდიდესი სამწერლო ოსტატობით. ტექსტში მრავლადაა ალუზიები სხვადასხვა ნაწარმოებზე, ისტორიული, თეოლოგიური და ფილოსოფიური წიაღსვლები, მეოცე და ოცდამეერთე საუკუნის უმნიშვნელოვანესი მოვლენები, დანახული საინტერესო მწერლის თვალით.
პრეზენტაციაზე ისაუბრებენ მთარგმნელი თამარ ბაბუაძე და ნინია მაჭარაშვილი (გამომცემლობა წიგნები ბათუმში).
დრო: 14 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„თეთრი კბილები“ – ზეიდი სმითის რომანის პრეზენტაცია ილიაუნის ლიტერატურულ კლუბში
2017-06-14 19:00
14 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გეპატიჟებათ ზეიდი სმითის რომანის – „თეთრი კბილები“ – პრეზენტაციაზე.
„ერთდროულად ძალიან სერიოზული და სასაცილო წიგნი, განსაცვიფრებელი დებიუტი… საოცრად ინდივიდუალური, ნამდვილი მწერლის ხმა. ძალიან ვისიამოვნე „თეთრი კბილებით“, დიდი შთაბეჭდილება მოახდინა. თითქოს…იკბინება“, – სალმან რუშდი
რომანის შესახებ: ზეიდი სმითის „თეთრი კბილები“ 21-ე საუკუნის უდიდეს და უმნიშვნელოვანეს რომანად არის აღიარებული. ნაწარმოები რამდენიმე ოჯახის ისტორიას მოგვითხრობს, რომელთაც ერთი შეხედვით არაფერი აერთიანებთ ლონდონში ცხოვრების გარდა. წიგნში სხვადასხვა კულტურა, განსხვავებული რელიგიები უპირისპირდება ერთმანეთს. ემიგრანტებიცა და მკვიდრი ლონდონელებიც საკუთარი ადგილის მოპოვებას ცდილობენ და ამ ფონზე ძალიან საინტერესოდ იშლება მათი წინაპრების ისტორიები, მათი ჩახლართული გენეალოგიური ხეები, მათი „თანკბილვის პრობლემები“ და „ფესვთა არხები“. წიგნი დაწერილია საოცარი მახვილგონივრულობით, იუმორით, უდიდესი სამწერლო ოსტატობით. ტექსტში მრავლადაა ალუზიები სხვადასხვა ნაწარმოებზე, ისტორიული, თეოლოგიური და ფილოსოფიური წიაღსვლები, მეოცე და ოცდამეერთე საუკუნის უმნიშვნელოვანესი მოვლენები, დანახული საინტერესო მწერლის თვალით.
პრეზენტაციაზე ისაუბრებენ მთარგმნელი თამარ ბაბუაძე და რედაქტორი მარი კორინთელი.
დრო: 14 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

მაჩი ბარტკოვსკის საჯარო ლექცია: „სამოქალაქო მოძრაობები და დემოკრატიული განვითარება“
2017-06-14 15:00
14 ივნისს, ოთხშაბათს, 15:00 საათზე, ილიას სახელმწიფო უნივერსიტეტის A101 აუდიტორიაში გაიმართება ამერიკელი მკვლევრის, მაჩი ბარტკოვსკის, საჯარო ლექცია თემაზე: „სამოქალაქო მოძრაობები და დემოკრატიული განვითარება“.
დრო: 14 ივნისი, ოთხშაბათი, 15:00 სთ.
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ.: N32)
დასწრება თავისუფალია.

ილიაუნის გუნდები უნივერსიადაზე ასპარეზობას განაგრძობენ
2017-06-14 12:02
ილიას სახელმწიფო უნივერსიტეტის სპორტული გუნდები სტუდენტურ უნივერსიადაზე ასპარეზობას განაგრძობენ. ჯგუფური ეტაპების წარმატებით დასრულების შემდეგ გუნდები მიმდინარე კვირაში მნიშვნელოვან მეოთხედფინალურ მატჩებს ითამაშებენ.
გთავაზობთ ანონსს:
კალათბურთი
ილიაუნი – თსუ
დრო: 14 ივნისი, 13:30 საათი
ადგილმდებარეობა: თბილისის საკალათბურთო აკადემია (ქ. ჩოლოყაშვილის გამზ. N9)
ფრენბურთი (გოგონები)
ილიაუნი – სპორტის უნივერსიტეტი
დრო: 15 ივნისი, 13:30 საათი
ადგილმდებარეობა: ფრენბურთის დარბაზი (კიევის ქ. N8)
ფრენბურთი (ვაჟები)
ილიაუნი – თავისუფალი უნივერსიტეტი
დრო: 17 ივნისი, 14:00 საათი
ადგილმდებარეობა: ფრენბურთის დარბაზი (კიევის ქ. N8)
დასწრება თავისუფალია

სამეცნიერო კონფერენცია "Luigi Pirandello: in cerca d`autore" ილიაუნის იტალიური კულტურის ცენტრში
2017-06-14 10:00
2017 წლის 14 ივნისს ილიას სახელმწიფო უნივერსიტეტის იტალიური კულტურის ცენტრში იტალიის საელჩოს მხარდაჭერით გაიმართება ერთდღიანი სამეცნიერო კონფერენცია სახელწოდებით “Luigi Pirandello: in cerca d`autore”
კონფერენცია ეძღვნება ლუიჯი პირანდელოს დაბადებიდან 150-ე წლისთავს.
კონფერენციას გახსნის იტალიის სრულუფლებიანი ელჩი საქართველოში ანტონიო ენრიკო ბარტოლი.
მონაწილეობენ როგორც ქართველი, ასევე იტალიელი მომხსენებლები.
კონფერენციის ორგანიზატორია იტალიური კულტურის ცენტრის პედაგოგი ნანა ლომია.
მოხსენებები წარმოდგენილი იქნება შემდეგ დარგებში:

ენათმეცნიერება;
ლიტერატურათმცოდნეობა;
იტალიური ენისა და ლიტერატურის სწავლების საკითხები;
მხატვრული თარგმანის თეორია.

სამეცნიერო კონფერენციის სრული პროგრამა იხილეთ თანდართულ დოკუმენტში.
დრო: 14 ივნისი, 10 საათი
ადგილმდებარეობა: S501 აუდიტორია (გ. წერეთლის ქ. N3), ილიას სახელმწიფო უნივერსიტეტი
დასწრება თავისუფალია

რატი ამაღლობელის „სიტყვის სახელოსნო“: პოეზია და 7 ხელოვნება (IX ლექცია)
2017-06-13 19:00
13 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „პოეზია და რეციტაცია“ – ფარგლებში პოეტი რატიამაღლობელი აგრძელებს ლექციათა ციკლს – „პოეზია და 7 ხელოვნება“.
ლექციათა ციკლის მეცხრე ლექციის თემაა: „ხელოვნების ნუგეშისცემა“.
მომხსენებელი განიხილავს შემდეგ საკითხებს: ფაუსტი მუსიკასა და პოეზიას შორის, თავისუფლების იდეა და მისი მეტამორფოზები პოეზიაში, ძალაუფლებისა და ხელოვნების შინაგანი დაპირისპირება, გალაკტიონის „დროშები ჩქარა“ და ორმოცდამეერთე ფსალმუნი.
დრო: 13 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია

ნასას კოსმოსური ინჟინრის, შონ ფულერის, საჯარო ლექცია
2017-06-13 19:00
13 ივნისს, სამშაბათს, 19:00 საათზე, ილიას სახელმწიფო უნივერსიტეტში საქართველოში ამერიკის შეერთებული შტატების საელჩოს ორგანიზებით ნასას ინჟინერი შონ ფულერი წაიკითხავს საჯარო ლექციას.
შონ ფულერს არაერთი ასტრონავტისათვის უსწავლებია კოსმოსური სვლა და დედამიწაზე დაბრუნებულებს ძალის აღდგენაში დახმარებია. ამჟამად იგი საერთაშორისო კოსმოსური სადგურის ორბიტაზე შენარჩუნებაზე მუშაობს და ადამიანის კოსმოსურ ფრენას ხელმძღვანელობს.
ლექციის მთავარი თემაა კოსმოსის კვლევა, როგორც გზა ინოვაციისა და მეწარმეობისკენ. მომხსენებელი შეეხება კოსმოსის კვლევის გავლენას ტექნოლოგიასა და საერთაშორისო თანამშრომლობაზე. ასევე ისაუბრებს, თუ რატომ გადაწყვიტა, გამხდარიყო მფრინავი და კოსმოსური ინჟინერი. გაგიზიარებთ ნასაში უმაღლეს თანამდებობათა დასაკავებლად საჭირო უნარ-ჩვევებს.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 13 ივნისი, 19:00 საათი
ადგილმდებარეობა: ბ 201 აუდიტორია (ილია ჭავჭავაძისგამზირი N32) ილიას სახელმწიფო უნივერსიტეტი
დასწრება თავისუფალია.

პროფესორ არჩილ აბაშიძის საჯარო ლექცია ილიაუნის ახალგაზრდულ ცენტრში
2017-06-13 15:00
13 ივნისს,15:00 საათზე, ილიას სახელმწიფო უნივერსიტეტის D106 აუდიტორიაში, ილიას სახელმწიფო უნივერსიტეტის მეცნიერებათა და ხელოვნების ფაკულტეტის ასოცირებული პროფესორი არჩილ აბაშიძე წაიკითხავს საჯარო ლექციას თემაზე: „საინფორმაციო ტექნოლოგიები და დემოკრატიის მომავალი“.
შეხვედრა ჩატარდება ილიას სახელმწიფო უნივერსიტეტთან არსებული თბილისის ახალგაზრდული ცენტრის ორგანიზებით, პროექტის – „ტოლერანტობის, სამოქალაქო ცნობიერებისა დაინტეგრაციის მხარდაჭერის პროგრამა (PITA)“ – ფარგლებში, რომელიც ხორციელდება საქართველოს გაეროს ასოციაციასთან (UNAG), ფონდთან ALPE და ილიას სახელმწიფო უნივერსიტეტთანერთად, აშშ-ის საერთაშორისო განვითარების სააგენტოს (USAID) ფინანსური მხარდაჭერით.
ცენტრის შესახებ
თბილისის ახალგაზრდული ცენტრი ილიას სახელმწიფო უნივერსიტეტის ბაზაზე 2013 წელს დაარსდა. ცენტრის წევრები საქართველოს მოქალაქე არაქართულენოვანი სტუდენტებიც არიან. ცენტრი ეხმარება თავის წევრებს სტაჟირების დაწყებაში და მათთვის რეგულარულად გეგმავს/ახორციელებს სხვადასხვა ტიპის ღონისძიებებს: საჯარო თუ კერძო ორგანიზაციებში საინფორმაციო /გაცნობითი ხასიათის ვიზიტებს, ტრენინგებსა და ლექცია-სემინარებს.
დრო: 13 ივნისი, 15:00 საათი
ადგილმდებარეობა: თბილისის ახალგაზრდული ცენტრი, D106 აუდიტორია(ჭავჭავაძის გამზ #32), ილიას სახელმწიფო უნივერსიტეტი
დასწრება თავისუფალია.

პროექტ LeAGUe-ის დასკვნითი კონფერენცია
2017-06-13 10:00
2017 წლის 13 ივნისს, 10:00 საათზე, ილიას სახელმწიფო უნივერსიტეტის G106 აუდიტორიაში გაიმართება ტემპუსის პროექტის ფარგლებში დაფინანსებული პროექტ LeAGUe-ის დასკვნითი კონფერენცია.
პროექტის მთავარი მიზანია უწყვეტი განათლების პროგრამების განვითარება საქართველოში, უკრაინასა და სომხეთში. პროექტის კოორდინატორია ლინეუსის უნივერსიტეტი (შვედეთი).
პროექტის შესახებ დამატებითი ინფორმაცია შეგიძლიათ იხილოთ პროექტის ვებ. გვერდზე http://tempusleague.eu/.
დრო: 13 ივნისი, 10:00 საათი
ადგილმდებარეობა: G106 აუდიტორია (გ. წერეთლის ქ.N3), ილიას სახელმწიფო უნივერსიტეტი

კონსტანზა კუროს საჯარო ლექცია: ''From Goods to Emotions: The Transformation of Supra as an Informal Practice''
2017-06-12 19:00
12 ივნისს, 19:00 საათზე, წიგნის სახლში „ლიგამუსი“ გაიმართება ლონდონის საუნივერსიტეტო კოლეჯის დოქტორის, კონსტანზა კუროს (Costanza Curro), საჯარო ლექცია.
კონსტანზა კუროს გამოქვეყნებული აქვს არაერთი სამეცნიერო პუბლიკაცია ქართული სუფრის, მასპინძლობის თემატიკაზე.
ლექციის თემა: From Goods to Emotions: The Transformation of Supra as an Informal Pravtice
თემის აღწერა: არაოფიციალურ ეკონომიკურ პრაქტიკას ხშირად გაიაზრებენ, როგორც შეგუების სტრატეგიას, რომელიც სოციალურ აქტორებს საშუალებას აძლევს, აიტანონ ოფიციალური სისტემის ნაკლოვანებები. ამ პრაქტიკამ სოციალური და პოსტსოციალური საზოგადოებების მოქალაქეებისათვის საქონელი და მომსახურება ხელმისაწვდომი გახადა; ამის შედეგად დაგეგმილი ეკონომიკა, პოლიტიკური კონტროლი, მოგვიანებით კი სოციალურ-ეკონომიკური „შოკი“, რომელიც ამ ცვლილებამ მოიტანა, უცხო გახდა. აღნიშნული პრეზენტაცია აანალიზებს ქართული სუფრის ტრადიციას არაოფიციალური ეკონომიკის ჩარჩოებში. სუფრა (საზეიმო სადილი/ვახშამი) მიჩნეულია ტრადიციული სტუმართმოყვარეობის მთავარ ელემენტად. პრეზენტაცია შესაბამის ლიტერატურასა და ეთნოგრაფიულ მონაცემებზე დაყრდნობით განიხილავს სუფრის, როგორც არაოფიციალური გაცვლა-გამოცვლის პრაქტიკის, როლს, რაც მატერიალური და არამატერიალური საგნების ბრუნვის საშუალებას იძლევა. სოციალური კავშირების დამყარებითა და ერთობლივ ვალდებულებაზე დაფუძნებული ურთიერთობების აგებით სუფრაში ჩართულობამ, მიუხედავად სისტემის ნაკლისა და შეზღუდვებისა, ადამიანებს საშუალება მისცა 1990-იანი წლების საბჭოთა კავშირში გაეძლოთ, ხაზს ვუსვამთ, რომ 2000-2010 წწ-ის ნეოლიბერალური რეფორმებით დაწყებული, სუფრის, როგორც შეეგუების სტრატეგიის როლი, ნაკლებად აქტუალური გახდა, მაგრამ მაინც გვგონია, რომ სუფრა კვლავ რჩება უკმარობის განცდის (განსაკუთრებით ემოციური ხასიათის უკმარისობათა) შევსების მთავარ საშუალებად.
კონსტანზა კუროს ვრცელი ბიოგრაფია იხილეთ აქ.
დრო: 12 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია

პროფესორ თენგიზ ვერულავას საჯარო ლექცია: „ჯანმრთელობის სოციალური დაზღვევის 10 პარადიგმა“
2017-06-12 19:00
2017 წლის 12 ივნისს, 19:00 საათზე, ილიას სახელმწიფო უნივერსიტეტის E207 აუდიტორიაში გაიმართება შეხვედრა მედიცინის აკადემიურ დოქტორთან, პროფესორ თენგიზ ვერულავასთან.
საუბარი შეეხება ჯანმრთელობის სოციალური დაზღვევის დანერგვის თავისებურებებს, განსაკუთრებით ისეთი განვითარებადი, გარდამავალი ქვეყნების მაგალითზე, როგორიც საქართველოა. კერძოდ:
რამდენად უწყობს ხელს ჯანმრთელობის სოციალური დაზღვევა ჯანმრთელობის სისტემის მიზნებს?
რამდენად საჭიროებს დამატებით დაფინანსებას და მხარდაჭერას სახელმწიფოს მხრიდან?
რამდენად შესაძლებელია შემოსავლების შეგროვების პროცედურების განხორციელება ტექნიკურად?
რამდენად ხელმისაწვდომია ფიზიკური და ინტელექტუალური რესურსები ჯანმრთელობის სოციალური დაზღვევის სისტემის დასანერგად?
რა სარგებელი შეიძლება ჰქონდეთ მათ, ვინც ჯანმრთელობის სოციალური დაზღვევით სარგებლობს?
ჯანმრთელობის სოციალური დაზღვევის სისტემის ტექნიკური განხორციელების შესაძლებლობა და ფინანსური სიცოცხლისუნარიანობა რამდენად არის დამოკიდებული სადაზღვევო მოცვის სიღრმეზე, სიგანესა და სიმაღლეზე?
ჯანმრთელობის სოციალური დაზღვევის სისტემა როგორ ახორციელებს ჯანმრთელობის სერვისების შეძენას ან გაწევას?
ჯანმრთელობის სოციალური დაზღვევის სისტემა როგორ ახდენს სადაზღვევო შენატანებისა და სავარაუდო სუბსიდირებული შემოსავლების დაბალანსებას დაზღვეულთა ჯანმრთელობის დაზღვევისა და ადმინისტრაციულ ხარჯებთან.
შეხვედრის ორგანიზატორია ილიას სახელმწიფო უნივერსიტეტის ჯანდაცვისა და დაზღვევის ინსტიტუტი.
დრო: 12 ივნისი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია
